वैसे संजय दत्त पर अकसर जेल से बचने के लिए अपने राजनैतिक संबंधों का फायदा उठाने के आरोप लगते रहे हैं. कहते हैं कि 1995 में दूसरी बार गिरफ्तारी के समय उनके दिवंगत पिता कांग्रेस सांसद सुनील दत्त ने शिवसेना प्रमुख बाल ठाकरे से वादा किया था कि अगर वे बेटे को जमानत दिलाने में मदद कर दें तो सुनील दत्त लोकसभा चुनाव नहीं लड़ेंगे. कहा तो यह भी जाता है कि इसी वजह से नारायण अठावले 1996 में मुंबई नॉर्थ सेंट्रल सीट आसानी से जीत पाए.